Intra-Presse 15. novembril 2013 esitatud apellatsioon ­
kaebus Üldkohtu (esimene koda) 16. septembri 2013. 
aasta otsuse peale kohtuasjas T-437/11: Golden Balls Ltd  
versus  Siseturu Ühtlustamise Amet (kaubamärgid ja 
tööstusdisainilahendused)  
(Kohtuasi C-582/13 P)  
(2014/C 24/16)  
Kohtumenetluse keel: inglise  
Pooled  
Apellant:  Intra-Presse (esindajad: advokaadid P. Péters, T. de 
Haan, M. Laborde)  
Teised menetlusosalised:  Siseturu Ühtlustamise Amet (kaubamärgid 
ja tööstusdisainilahendused), Golden Balls Ltd  
Apellandi nõuded  
— tühistada Euroopa Liidu Üldkohtu 16. septembri 2013. aasta 
otsus kohtuasjas T-437/11;  
— suunata asi tagasi Euroopa Liidu Üldkohtusse, et ta teeks 
otsuse Intra-Presse hagi kohta määruse nr 207/2009 (  1 ) 
artikli 8 lõike 5 alusel;  
— otsustada kohtukulude kandmine edaspidi.  
Väited ja peamised argumendid  
Apellant väidab, et vaidlustatud kohtuotsus tuleb tühistada järg ­
mistel põhjustel.  
Esiteks rikkus Üldkohus määruse nr 207/2009 artikli 8 lõike 1 
punkti b, kui ta määratles asjaomase avalikkuse ja kaubamärkide 
kontseptuaalse sarnasuse hindamisel lisas „mõttes tõlkimise”, 
„tõlkimisest alustamise” ja „eelneva tõlkimise” tingimused. 
Teiseks rikkus Üldkohus määruse nr 207/2009 artikli 8 lõiget 
5, kuna ta ei hinnanud kaubamärki igakülgselt ega hinnanud 
hageja varasema kaubamärgi maine asjakohasust ja võimeliku 
seose olemasolu.  
( 1 ) Nõukogu 26. veebruari 2009. aasta määrus (EÜ) nr 207/2009 ühen ­
duse kaubamärgi kohta (ELT L 78, lk 1).  Deutsche Bahn AG jt 15. novembril 2013 esitatud 
apellatsioonkaebus Üldkohtu (neljas koda) 6. septembri 
2013. aasta otsuse peale liidetud kohtuasjades T-289/11, 
T-290/11 ja T-521/11: Deutsche Bahn AG jt  versus  
Euroopa Komisjon  
(Kohtuasi C-583/13 P)  
(2014/C 24/17)  
Kohtumenetluse keel: saksa  
Pooled  
Apellandid:  Deutsche Bahn AG, DB Mobility Logistics AG, DB 
Energie GmbH, DB Netz AG, DB Schenker Rail GmbH, DB 
Schenker Rail Deutschland AG, Deutsche Umschlaggesellschaft 
Schiene-Straße mbH (DUSS) (esindajad: advokaadid W. Dese ­
laers, E. Venot, J. Brückner)  
Teised menetlusosalised:  Euroopa Komisjon, Hispaania Kuningriik, 
Euroopa Liidu Nõukogu, EFTA järelevalveamet  
Apellantide nõuded  
— Tühistada Üldkohtu 6. septembri 2013. aasta otsus liidetud 
kohtuasjades T-289/11, T-290/11 ja T-521/11;  
— tühistada komisjoni 14. märtsi 2011. aasta otsus K(2011) 
1774, 30. märtsi 2011. aasta otsus K(2011) 2365 ja 14. 
juuli 2011. aasta otsus K(2011) 5230, millega kooskõlas 
nõukogu määruse (EÜ) nr 1/2003 artikli 20 lõikega 4 
määrati kontrollimised Deutsche Bahn AG-s ning selle kõigis 
tütarettevõtjates (juhtumid COMP/39.678 ja COMP/39.731);  
— mõista komisjonilt välja esimeses kohtuastmes ja apellatsioo ­
nimenetluses kantud kohtukulud.  
Väited ja peamised argumendid  
Apellandid tuginevad apellatsioonkaebuses neljale väitele:  
Esiteks tõlgendas ja kohaldas Üldkohus vääralt põhiõigust 
asukoha puutumatusele ja Euroopa Inimõiguste Kohtu vastavat 
praktikat. Võttes eelkõige arvesse põhiõiguse riive intensiivsust 
ja korvamatu kahju tekkimise ohtu on ebaproportsionaalne see, 
kui komisjon, mis tegutseb ka uurimisasutusena ja millel on 
ulatuslikud volitused, teostab kontrollimise ilma kohtuniku 
eelneva loata.  
Teiseks tõlgendas ja kohaldas Üldkohus vääralt põhiõigust tõhu ­
sale kohtulikule kaitsele. Kohtulik järelkontroll üksi ei paku 
komisjoni kontrollimise korral asjaomastele ettevõtjatele tõhusat 
kohtulikku kaitset.ET 25.1.2014 Euroopa Liidu Teataja C 24/9